NARIADENIE KOMISIE (ES) č. 1093/2004
z 10. júna 2004,
ktorým sa ustanovuje výnimka z nariadenia (ES) č. 174/1999, pokiaľ ide o vývozné licencie a vývozné náhrady v sektore mlieka a mliečnych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 Rady zo 17. mája 1999 o spoločnej organizácii trhu s mliekom a mliečnymi výrobkami (1) a najmä jeho článok 31, odsek 14,
keďže:
(1)
článok 6 nariadenia Komisie (ES) č. 174 z 26. januára 1999 ktoré ustanovuje osobitné podrobné pravidlá na uplatňovanie nariadenia Rady (EHS) č. 804/68, týkajúce sa vývozných licencií a vývozných náhrad v prípade mlieka a mliečnych výrobkov (2) a stanovuje obdobie platnosti vývozných licencií,
(2)
so zreteľom na potenciálny dopad pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do spoločenstva 1. mája 2004, na trh mlieka v spoločenstve a so zreteľom k potrebe monitorovania vývoja v spoločenstve a na svetovom trhu, nariadenie Komisie (ES) č. 606/2004 (3) ustanovuje, že derogáciou z nariadenia (ES) č. 174/1999, obdobie platnosti vývozných licencií pre mliečne výrobky, pre žiadosti, ktoré boli predložené po 15. apríli 2004, ich platnosť bude končiť 30. júna 2004 ktorej,
(3)
posledné monitorovanie od 1.mája 2004 oboch trhov, vnútorného i svetového ukázalo, že dlhšia platnosť licencií sa môže opäť zaviesť bez rizika destabilizácie správneho fungovania spoločnej organizácie trhu. Je preto vhodné zrušiť nariadenie (ES) č. 606/2004,
(4)
so zreteľom na náležité vedenie vývozných záväzkov vyplývajúcich z GATT, je vhodné prispôsobiť platnosť vývozných licencií pre skupiny daných výrobkov a vziať do úvahy množstvo, ktoré zostava v danej vývoznej kvóte koncom GATT roku a so zreteľom na optimálne využitie množstiev, ktoré sú k dispozícii,
(5)
opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Bez ohľadu na článok 6 nariadenia (ES) č. 174/1999, končí obdobie platnosti vývozných licencií s vopred určenou náhradou, ktoré sa používajú do 23. júna 2004 na výrobky, na ktoré sa odkazuje v bodoch (a) a (c) tohto článku, 30. júna 2004.
Článok 2
Nariadenie (ES) č. 606/2004 sa ruší.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať na vývozné licencie, o ktoré sa podá žiadosť od tohto dátumu.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli, 10. júna 2004